paragraph_text: Smajić je u zimskom prijelaznom roku sezone 2007./2008. trebao početi nastupati za belgijski Anderlecht, no ugovor karijere ipak nije potpisao. Na liječničkim pretragama u Zagrebu ustanovljeni su problemi sa srcem. Ti zdravstveni problemi doveli su u pitanje nastavak karijere Smajketa, koji je hranio cijelu svoju obitelj. Zrinjski se iskazao korektnim i produžio je Smajićev ugovor na još dvije godine. Unatoč bolesti, Sulejman Smajić je bio odlučan te je tako počeo trenirati s ostatkom momčadi. Smajke se potpuno oporavio pred kraj sezone 2007./2008. i odigrao je nekoliko prvenstvenih utakmica.